kardosdrur/scandi-wiki huggingface dataset:
Skovbakkeskolen

Skovbakkeskolen er en folkeskole i Odder Kommune, som underviser børn og unge fra børnehaveklassen til og med 9. klasse. Skolen underviser ca. 660 elever (2006) og bliver ledet af Jette Nauntofte. Skolen har også en tandpleje, som samarbejder med Parkvejens Skole.

Skolen blev bygget i 1956 og udvidet samt renoveret i 2002.

Referencer

Eksterne henvisninger 

 Skovbakkeskolens hjemmeside 
 Hjemmeside for skolens 50 års jubilæum 

Folkeskoler i Odder Kommune
Uddannelsesinstitutioner i Odder
David de la Fuente

David de la Fuente Rasilla (født 4. maj 1981 i Kantabrien) er en spansk tidligere professionel landevejsrytter.

David de la Fuente markerede sig i Tour de France 2006, hvor han i en lang periode var i den prikkede bjergtrøje, indtil danske Michael Rasmussen overtog trøjen og vandt.

Eksterne henvisninger 

 Officiel hjemmeside 
 

Mandlige cykelryttere fra Spanien
Ebbe Gyldenstierne

Ebbe Gyldenstjerne til Vosnæsgård og Palstrup (omkring 1620 – omkring 1680) var en dansk adelsmand.

Han var søn af Laksmand Gyldenstjerne til Bjersgård og Margrethe Friis og skrev sig til Vosnæsgård, som han arvede efter sin mors slægt, senere til Palstrup, som han tilgiftede sig.

Efter at have studeret i udlandet -- han blev i 1642 immatrikuleret ved Universitetet i Leiden -- blev han i 1646 hofjunker. Han tog imidlertid straks efter udenlands igen. Han var i 1647 i Paris sammen med Corfits Ulfeldt og fulgte dennes hustru på et besøg i England. 

I 1648 var han til stede ved kong Christian 4.'s dødsleje. Efter tronskiftet fik han Koldinghus i forlening, men ombyttede i 1651 Koldinghus med Hørje Len i Skåne, som han mistede ved tabet af Skåne til Sverige. 

Under krigen med Sverige tjente han dels som ritmester ved et kompagni jyske sogneryttere, dels som landkommissær, og han var en af de kommissærer, som 1658 skulle ledsage den svenske hær ud af landet. I 1660 kaldes han overkommissær i Nørrejylland, og han synes fra 1661-63 og senere i årene 1671 og 1677 at have været amtmand over Hald Amt og stiftamtmand i Viborg; i 1664 blev han også betroet inspektionen over Silkeborg Amt. 

Han blev 10. juni 1649 gift med Ellen Olufsdatter Parsberg, og af deres børn døde oberstløjtnant Laurids Ulfeldt Gyldenstjerne i 1729 som den sidste mand af de danske linjer af den gamle slægt.

Kilde 
 Dansk biografisk leksikon – http://runeberg.org/dbl/6/0372.html 

Ebbe
Danskere i 1600-tallet
Tjek fødsels- og dødsår
Stars (band)

Stars er et canadisk rockband. Bandmedlemmerne er Torquil Campbell, Chris Seligman, Amy Millan, Evan Cranley, Patrick McGee.

Diskografi 
Albums

 (Remix album)

EPs

Eksterne henvisninger 
 
 

Rockgrupper fra Canada
Musikgrupper fra 2000
Daboecia

Daboecia er en slægt med kun to arter, som vokser henholdsvis på Azorerne og i Portugal, Spanien, Frankrig og Irland. Det er stedsegrønne dværgbuske med en tueformet vækst. Bladene er små og lancetformede, og blomsterne sidder store og klokkeformede i endestillede stande. Her beskrives kun den ene art, nemlig den som dyrkes i Danmark.

 Irsk Lyng (Daboecia cantabrica)

 Daboecia azorica

Lyng-familien
Skørringe

Skørringe (i ældre retskrivning Skjørringe) er en gammel landsbyhovedgård, som nævnes første gang i 1421. Gården ligger i Falkerslev Sogn, Falsters Sønder Herred, Maribo Amt, Guldborgsund Kommune. Hovedbygningen er opført i 1816, tårn er tilbygget i 1884 og ombygget i 1924 og 1942, er nedrevet i 1970.

Skørringe Gods er på 850 hektar

Ejere af Skørringe 

 (1421-1452) Henning Grubendal
 (1452-1459) Oluf Henningsen Grubendal
 (1459-1470) Oluf Pedersen Godov
 (1470-1503) Henning Olufsen Godov
 (1503) Eline Henningsdatter Godov gift Gjøe
 (1503-1533) Henrik Gjøe
 (1533-1573) Eskild Henriksen Gjøe
 (1573-1598) Sibylle Gyldenstierne gift Gjøe
 (1598-1604) Henrik Eskildsen Gjøe
 (1604-1766) Kronen
 (1766-1785) Ole Jensen Stampe
 (1785-1820) Carl Adolph Stampe
 (1820-1860) Henrik Stampe
 (1860-1883) Peter Adolf Henrik Stampe
 (1883-1903) Adolf Georg Nikolaj Stampe
 (1903-1904) Johan Carl Wilhelm Grandjean
 (1904) Jens Kraft Jacob Sophus Dinesen
 (1904-1932) Axel Vilhelm Dinesen
 (1932-1939) Ida van Deurs gift Dinesen
 (1939-1954) Mogens Wilhelm Dinesen
 (1954-1987) Anders Wilhelm Dinesen
 (1987-) Rikke Andersdatter Dinesen gift Fabienke / Henrik Fabienke

Ekstern henvisninger 
 Skjørringe Gods
 Falster Golfklub
 Skørringe - fra Dansk Center for Herregårdsforskning

Kilder 
J. P. Trap: Danmark 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Slægten Dinesen
Finansbanken

Finansbanken var en dansk bank. Banken blev på et tidspunkt overtaget af Sparekassen Lolland, der benyttede navnet som navn for en selvstændig forretningsenhed med fokus på internetbaserede bankydelser. Filialen havde ingen fysiske afdelinger, da det var en internetbank.

Historie 
Finansbanken A/S blev stiftet d. 27. september 1979 under navnet Den Københavnske Bank. I foråret 2006 åbnede banken et rådgivningskontor på Åboulevarden i Århus. Finansbanken blev senere overtaget af Sparekassen Lolland. Bankens egenkapital var pr. 30. juni 2006 206 mio. kr. med en solvens på 13,6%. Banken var et aktieselskab 100% ejet af Sparekassen Lolland.

Forveksling 
Den nuværende Finansbanken skal ikke forveksles med Alex Brask Thomsens bank af samme navn, der blev etableret i 1958 og i 1980 solgt til Jyske Bank. Banken fik sit nuværende navn, da den i 2001 blev købt af den norske forsikringskoncern Storebrand, der drev Private Banking i Norge under navnet Finansbanken.

Omdannelse af Eik Bank til Finansbanken 
Den 28. februar 2011 købte Sparekassen Lolland aktierne i Eik Bank Danmark, datterselskab af Eik Banki PF og besluttede at Eik Bank Danmark fremover skulle eksistere som en filial af Sparekassen Lolland med navnet Finansbanken.

Eik Banks historie 
Den danske del af Eik Bank blev grundlagt 1. oktober 1991 under navnet Din Bank. Stifterne bag banken var Kommunernes Pensionsforsikring, i dag SamPension samt PBU (Pædagogernes Pensionskasse), som ville tilbyde sine medlemmer en telefonbank med konkurrencedygtige priser. I 2001 blev banken købt af den svenske forsikringskoncern Skandia, og den første rene internetbank i Danmark blev dannet under navnet SkandiaBanken.

I maj 2007 blev banken solgt til Eik Bank Danmark, som var en del af den færøske Eik-koncern og skiftede navn til Eik Bank Danmark. Den 30. september 2010 overgik Eik Bank Danmark til Finansiel Stabilitet, fordi den ikke kunne leve op til lovens krav om solvens. Sparekassen Lolland købte den 28. februar 2011 aktierne fra Finansiel Stabilitet. Eik Bank Danmark fortsætter i SPAR LOLLAND under navnet Finansbanken som en selvstændig forretningsenhed med fortsat fokus på internetbaserede bankydelser.

Den tidligere Finansbanken var Sparekassen Lollands A/S' københavnerfilial, som i skiftede navn til SPAR LOLLAND.

For at have en klar opdeling i internetbank og rågiverbank hedder alle Sparekassen Lollands A/S' fysiske filialer SPAR LOLLAND og Finansbanken er en ren internetbank.

Kilder

Eksterne henvisninger 
 Finansbankens hjemmeside 
 Sparekassen Lollands A/S' hjemmeside 

Tidligere banker i Danmark
Danske virksomheder etableret i 1979
Oscarsborg

Oscarsborg (Oscarsborg fæstning) er et norsk fort, der ligger på en klippeø ved indsejlingen til Oslo i Oslofjorden ud for den lille by Drøbak.
Fortet er berømt for at have beskudt og sænket det tyske skib Blücher den 9. april 1940.
Fortet havde tre jernkanoner fremstillet af Krupp i 1892. De bar de gammeltestamentlige navne Moses, Aron og Joshua.
Kommandanten på Oscarsborg oberst Birger Eriksen havde ingen forholdsordre. Efter varsel fra opsynsfartøjet Pol III og forterne Rauøy og Bolærne om fjendtlige fartøjer satte han på eget initiativ fæstningen på krigsfod. Kl. 04.21 norsk tid (05.21 tysk tid) beordrede han "ILD" fra 1.kanon Moses. Kort efter fik 2. kanon Aron en træffer ind i flyhangaren, og en kraftig brand brød ud. Kl. 04.25 fik Blücher to torpedotræffere én i forskibet og én midtskibs, som beseglede skibets skæbne. Det sank ved Askholmene kl. 06.23. De andre tyske skibe vendte om. Oscarsborg blev senere den 9. april bombet gentagne gange, og fæstningen blev om morgenen d. 10. april overgivet til og besat af tyske tropper.

Den 8. april 2014 startede optagelserne af den filmen Kongens valg instrueret af Erik Poppe på fæstningen (Dansk premiære 2. februar 2017). Dele af filmen bygger på begivenhederne her 9. april 1940.

I dag er det muligt at besøge Oscarsborg (i dag hotel og museum) bl.a. med færge fra Drøbak.

Eksterne kilder/henvisninger 

 Hjemmeside for fæstningen .
 Oscarsborg Fæstningsmuseum 
 Besøg Oscarsborg Fæstning
 John Lukacs,Duellen. Kampen mellem Churchill og Hitler 10. maj - 31. juli 1940, Fremad, 1990. .
 Oscarsborg

Seværdigheder i Norge
Vikens geografi
Fæstningsanlæg i Norge
Lokaliteter i Norge i 2. verdenskrig
Frogn
Rumnørderne

Rumnørderne er en animeret serie fra Cartoon Network, som handler om Thomas Cadle der en dag
får besøg af fem rumvæsner som hedder Dinko, Flip, Gumbers, Swanky og Scruffy, og de går i
gang med at ødelægge Thomas´ (eller Thommy fra jorden som de kalder ham) liv fuldstændigt, men selvfølgelig på den nogenlunde måde.
Rumnørderne er Cartoon Networks første computeranimerede serie.

Danske stemmer 

Caspar Phillipson: Swankey

Annevig Schelde Ebbe: Melba

Donald Andersen: Dinko

Michael Elo: Gumbers

Søren Ydemark: Thommy

Peter Røschke: Flip

Animerede tv-serier
Sparekassen Lolland

Sparekassen Lolland A/S, markedsført som Spar Lolland, var en dansk sparekasse, der blev etableret i 1870 under navnet Den lollandske Landbostands Sparekasse, der i 2013 blev overtaget af Jyske Bank. Banken havde hovedkontor i Nakskov og filialer på Lolland-Falster, i Næstved, Roskilde, Køge og på Strøget i København. Spar Lolland blev 25. januar 2013 overtaget af Jyske Bank som følge af, at Finanstilsynet havde pålagt Spar Lolland så store nedskrivninger, at den måtte lade sig overtage. Aktionærerne og långivere mistede derved alle deres penge.

I 2005 købte sparekassen Finansbanken A/S. I 2011 overtog Sparekassen Lolland banken Eik Bank Danmark fra Finansiel Stabilitet.

Finanstilsynet krævede ved en inspektion så skrappe krav til nedskrivninger, at egenkapital i Spar Lolland helt ville forsvinde. Bankens markedsværdi var inden krakket på 81 millioner kroner fordelt på 12 millioner aktier. Spar Lolland havde 45.000 kunder, mens FinansNetbanken havde 70.000 kunder. Balancen var på 12,9 milliarder kroner, og udlånet udgjorde 7,1 milliarder kroner og indlån 9,7 milliarder kroner.

Referencer

Eksterne henvisninger 
Finansbankens hjemmeside
Sparekassen Lollands hjemmeside

Tidligere banker i Danmark
Danske virksomheder etableret i 1870
Ophørt i 2013
John Lukacs

John Lukacs (31. januar 1924 i Budapest - 6. maj 2019) var en ungarsk-amerikansk historiker. Han rejste fra efterkrigstidens kommunistiske Ungarn og studerede ved Cambridge Universitet og været professor ved Chestnut Hill College i Philadelphia.

Han havde skrevet adskillige bøger, bl.a. om 2. verdenskrig.
Duellen : kampen mellem Churchill og Hitler 10. maj-31. juli er oversat til dansk ved Arne Herløv Petersen.

Bibliografi 
 John Lukacs, Duellen, Fremad, 1991. .

Historikere fra USA
Historikere fra Ungarn
H.P. Scharla Nielsen

Hans Peter Scharla Nielsen (5. januar 1926 – 5. august 2006) var en dansker, der som pensionist lagde sag an mod staten for overtrædelse af satsreguleringsloven.

Scharla-sagen 
Scharla lagde i december 1998 sag an mod staten, idet han mente, at Finansministeriet overtrådte satsreguleringsloven i forbindelse med den den årlige regulering af skattegrænser og offentlige ydelser.

Scharlas påstand var, at borgerne havde betalt for meget i skat siden 1994, samt at modtagerne af overførselsindkomster havde fået udbetalt for lidt. Scharla havde beregnet sig frem til, at borgerne var blevet snydt for 50 mia. kroner. Et centralt spørgsmål i sagen er om hvorvidt, satsreguleringsloven er en skattelov eller ej, idet Grundlovens § 43 angiver, at en skat ikke kan pålægges, forandres eller ophæves uden ved lov; dvs. uden Folketingets godkendelse.

4. juni 2004 blev Socialministeriet og Skatteministeriet frikendt af Østre Landsret. Scharla søgte fri proces for at føre sagen for Højesteret, hvilket blev bevilget af Civilretsstyrelsen efter otte måneders betænkningstid. Scharla døde i august 2006, men hans arvinger kørte sagen videre efter Scharlas ønske.

15. december 2006 blev staten frifundet i Højesteret.

Kilder/referencer/noter

Eksterne henvisninger 
 

Personer fra Danmark
Skat i Danmark
Danskere i 1900-tallet
Danskere i 2000-tallet
Ben & Jerry's

Ben & Jerry's er et amerikansk ismærke, der produceres af firmaet Ben & Jerry's Homemade Holdings, Inc. der igen er ejet af Unilever. Firmaets hovedkvarter er beliggeende i South Burlington, Vermont.

Firmanavnet stammer fra firmaets to stiftere: de to barndomsvenner Ben Cohen og Jerry Greenfield. I 1978 tog de begge et kursus til en pris på 5 US-$ i isfremstilling og besluttede sig for at åbne deres egen isbar på en nedlagt benzintank i byen Burlington.

Ben & Jerry's danske slogan er " Kærlighed i en enkelt skefuld".

Kun et lille udvalg af de mange varianter markedsføres i Danmark, dette i såkaldte halvliters"bøtter".

Ben & Jerry's har også isbarer i Danmark, der ligger bl.a. en i Frederiksberg Centret, i WAVES (Hundige StorCenter), på Store Torv i Aarhus, på strøget ved Kongens Nytorv, i Legoland, Billund, i Tivoli Friheden og i Djurs Sommerland.

Smagsvarianter 
Baked Alaska (vanilleis med skumfiduser og stykker af hvid chokolade)

Bohemian Raspberry (vanilleis med brownies-stykker og hindbærsauce) - Opkaldt efter Queens sang, Bohemian Rhapsody

Caramel Chew Chew (karamelis med karamelsauce og choko-karamelstykker)

Cherry Garcia (vanillie- og kirsebæris med chokoladestykker) - Dette er desuden den bedst sælgende variant i USA, og opkaldt efter Grateful Dead guitaristen Jerry Garcia.

Chocolate Fudge Brownie (chokoladeflødeis med brownies-stykker)

Chunky Monkey (bananis med chokolade- og valnøddestykker)

Cookie Dough (vanilleis med dej-stykker af amerikanske cookies)

Fossil Fuel (vanilleis med karamelsauce samt chokolade- og chokoladekage-stykker)

Half Baked (Chokolade- og vanillieis med stykker af brownies og dej-stykker af amerikanske cookies)

New York Super Fudge Chunk (chokoladeis med valnødder, mandler, pekannødder samt mørke og hvide chokoladestykker)

ONE Cheesecake Brownie (cheesecake-is med cheesecake-brownies-stykker)

Phish Food (chokoladeis med marshmallows, karamelsauce og chokoladestykker)

Strawberry Cheesecake (jordbær/cheesecake-is med jordbær- og kagestykker)

Vanilla (vanilleis med økologisk fløde)

Vanilla Toffee Crunch (vanilleis med chokokaramel-stykker)

Greek Style (Frosen yogurt jordbær vanille is med shortbread kage stykker og jordbær stykker)

Og desuden: Wich, en dobbelt-cookie med is imellem.

Politisk engagement og tvister

Ekstern omtale 
BT 12. aug. 2023: 'Hold jer væk': Populær is i skudlinjen

Ekstern kilde/henvisning 

 Ben & Jerry's danske hjemmeside
 

Unilever
Fødevaremærker
Fødevarevirksomheder fra USA
Ismærker
Taynikma

Taynikma er en dansk bogserie, der blander fantasy-roman og manga-inspirerede tegneseriesekvenser. Idéen og konceptet er udviklet af Merlin P. Mann og Jan Kjær. Serien består af 16 bind, der alle slutter med fire siders tegneskole. Første bind udkom oktober 2005 og det sidste bind udkom i 2012. Serien blev udgivet af forlaget People'sPress Jr. (der tidligere hed Phabel) og er også udkommet i Norge, Sverige, Finland, Island og England (Storbritannien) (dog kun de 4 første bøger)..

Serien har solgt over 150.000 eksemplarer i Danmark og mere end 500.000 eksemplarer på verdensplan.

I 2007 vandt serien Orla-prisen som årets bedste tegneserie. I 2010 vandt Taynikma Tegneskole af Jan Kjær Orla-Prisen.

Kjær begyndte en fortsættelse af Taynikma-universet, med første bog kaldet Den Udstødte, der udkom i 2014.

Handlingen 
Taynikma foregår i et fantasy-univers, hvor hovedpersonen, 14-årige Koto, skal forsøge at skaffe penge, så han og hans familie ikke bliver smidt ud af deres hus i en lille bjerglandsby. Han drager til storbyen Klanaka for at sælge et gammelt arvestykke, men ender i stedet i tyvetræning hos den skumle Mester Gekko, der dog har helt andre planer for Koto. Arvestykket er nemlig et ældgammelt magisk våben, Taynikmaen, og drengen selv viser sig at besidde Skyggekraften, som giver ham magisk kontrol over skygger.

Seriens titler 
Koto-Sagaen
 Mestertyven (2005)
 Rotterne (2005)
 Soltårnet (2006)
 De Glemte Katakomber (2006)
 Den Hemmelige Arena (2006)
 Klanernes Kamp (2006)
 Henzels Fælde (2006)
 Skyggeskoven (2006)
 Lysets Fæstning (2007)
 Den Sidste Kamp (2007)
 Skyggebæsterne (2010)
 Teneborea (2010)
 Sarinas Mareridt (2011)
 Den Skjulte Fjende (2011)
 Artans Valg (2012)
 Skyggekongen (2012)

Andre Taynikma udgivelser 

 Taynikma Gavehæfte (det var gratis i boghandlerne men er nu udgået)
 Taynikma Tegneskole (samler alle tips og guides fra de oprindelige bøger plus mange nye)
 Toron-Sagaen (handler om Taynikmaens skabelse, Taynklaniens fortid og hele Taynikma universets forhistorie. Den er oprindeligt udgivet på engelsk af Forlag Malling Beck til brug i engelskundervisning i folkeskolen)
 Toron-Sagaen Bog 1:Gorokernes Angreb
 Toron-Sagaen Bog 2:Pigen Fra Minen
 Toron-Sagaen Bog 3: Taynimaens Kraft
 Legenden om Gekko (2009, handler om Mestertyven Gekkos historie, og foregår før den oprindelige serie. Udgivet i sort/hvid)
 Taynikma Gavehæfte bog 11(gavehæfte med smagsprøve på bog 11: Skyggebæsterne)
Derudover findes den originale serie bøger i en udgave, som samler to af de oprindelige bind i ét med lidt ekstramateriale, såsom en quiz med Taynikma spørgsmål.

 Taynikma - Legenden om Rax - film på ca. 25 min., der havde premiere på DR Ramasjang den 1. januar 2012. Den handler om unge Rax der kommer til storbyen efter, han blev fundet som spæd.

Referencer

Eksterne henvisninger 
 Seriens websted: Taynikma.dk
 Forlaget People'sPress Jr.  (tidligere Phabel)
 Forfatter og tegner Jan Kjær
 Forfatter Merlin P. Mann

Litteratur fra Danmark
Fedje

Fedje (udtales Feie) er en økommune i  Vestland fylke i Norge. Kommunen består af en hovedø (Fedje) og over 100 småøer og holme. Nabokommunerne er Gulen i nord, Austrheim og Radøy i øst, og Øygarden i syd. Mellem Fedje i vest og Fosnøy i Austrheim kommune i øst ligger farvandet 
Fedjefjorden.

Kommunen har ikke broforbindelse til fastlandet, og man er afhængig af færge for at komme til og fra. Fedje sjøtrafikksentral, der overvåger og regulerer skibstrafikken til og fra Bergen, blev oprettet i 1992. Hovederhvervet har historisk set været fiskeri. 

Naturen på Fedje kendetegnes af et forblæst landskab med lille smule skov. Navnet Fedje skrives Fediom i 1405, Fedhiar i 1427, Fiet i 1520, Fedie i 1563 og Fædie i 1723, av norrønt feð (= græsning). Navnet Fedje kan dermed tolkes som "Græsningsøerne".

Ubåden 
9. februar 1945 blev den tyske ubåd U-864 sænket af den britiske ubåd HMS Venturer. Alle om bord omkom. U-864 var undervejs fra Tyskland via Norge til Japan medbringede personale med teknisk specialkompetance og materiale til japansk krigsindustri. Om bord var også 67 tons metallisk kviksølv i stålbeholdere; men der ikke fundet dokumenter, som kan bekræfte mængden. Vraget blev fundet af det norske søforsvar i februar 2003. Det ligger på ca. 150 meters dyb, ca. 4 km vest for Fedje. Et ca 47.000 m2 stort område omkring vraget er kviksølvforurenet. Analyser og beregninger anslår, at der siver omkring 4 kg kviksølv ud hvert år.

Kirken 
Fedje kirke omtaltes første gang i 1636, som anneks til Lindås. Der var tale om et "korshus" frem til 1659, hvor et kapel blev indviet. Austrheim kirkegård blev benyttet indtil Fedje fik sin egen i 1679. I 1888 blev kapellet revet, og en kirke opført. Denne blev i sin tur erstattet af en ny stenkirke i 1941.

Noter 

Kommuner i Vestland
Kommuner i det tidligere Hordaland fylke
Kare first love

er en shoujo manga tegnet og forfattet af Kaho Miyasaka, der handler om kærlighed og teenageproblemer. Hovedpersonen er en pige på 16 år som hedder Karin Karino, som forelsker sig i Aoi Kiriya fra naboskolen. Karins 'veninde', Yuka Ishikawa, mener, at Karin ikke fortjener Kiriya, men at hun som 'den smukkeste' fortjener ham i stedet for. Hun gør alt for at splitte de to . Dette sætter Kiriya dog selv en stopper for, og de to bliver kærester. Men hvordan er det nu lige man er kærester? Karin er uprøvet og det kommer til at gå galt mange gange inden de begynder at forstå hinanden. Deres forældre gør det heller ikke nemmere. Men trods alle problemerne kommer de igennem den svære første tid og klare sig ved hjælp af deres venner og veninder. Det hele ender godt, som det oftest er tilfældet inden for shoujo.  
Serien består af 10 bind, og er i Danmark udgivet af Carlsen og Egmont Manga. Seriens bind har ikke titler ud over : ”KARE first love” og bindets nummer.
Fitjar

Fitjar er by og en kommune i den sydlige del af Vestland fylke i Norge. Den ligger på øen Stord, hvor den i syd grænser til kommunen Stord. 

Over de omliggende fjorde ligger i nord Austevoll og nordøst Tysnes kommuner og i vest Bømlo.  Byen  Fitjar har 1.342 indbyggere (2012)

Eksterne kilder/henvisninger 

Kommuner i Vestland
Kommuner i det tidligere Hordaland fylke
Fjell kommune

Fjell er en tidligere kommune vest for Bergen i Vestland fylke i Norge. Kommunen består af flere øer, deriblandt Bildøy, Litlesotra og den nordlige del af Sotra. Den sydlige del af Sotra tilhører Sund kommune. Nabokommunen i nord er Øygarden. Over Hjeltefjorden i nordøst ligger økommunen Askøy.

1. januar 2020 blev Fjell-, Sund- og Øygarden kommuner lagt sammen under navnet Øygarden.

Geografi 
Kommunen er en økommune med mere end 500 øer, holme og skær. Det meste af kommunens 147 km² er fordelt på 3 større øer. Nogle af de mindre øer er også beboet.

Kommunens højeste fjeld er Liatårnet på Sotra.

Samfund 
Fjell kommune er en vækstkommune og efter at Sotrabroen stod færdig i 1971 har indbyggertallet vokset fra under 7.000 til over 23.000 i dag. Administrationen holder til på Straume på Litlesotra nær ved Sartor Senter.

Kultur 
Langøy Kystkulturcenter, som ligger på Langøyna på vestsiden af Sotra er en traditionsrig handelsby fra 1878 med landhandel, bageri og bådehuse. Bageriet og bygningene er restaurerede, og i tilknyting til centeret er der anlagt en lun badeplads for barn. På centeret arrangeres friluftsgudstjenester, markedsdage og stævner med tilknyting til kystkulturen.

Fjell fæstning er en forsvarsstilling anlagt af tyskerne under 2. verdenskrig, bygget til at forsvare indsejlingen til Bergen.

Eksterne kilder/henvisninger 

 Fjell kommunes hjemmeside. 
 Bergen byleksikon på nettet, om Fjell 
 Fjell kommune - Store norske leksikon 

Kommuner i det tidligere Hordaland fylke
Kommune
Tidligere kommuner i Norge
Øygarden